Život je príliš krátky na to, aby sme robili to, čo nás nebaví. Čím som staršia, tým viac si to uvedomujem.
Preto som sa rozhodla zanechať kancelársku prácu a robiť to, čo ma baví. Však módne návrhárstvo bol môj sen , tak prečo to neskúsť.
Začalo to ovčou vlnou. Tá sa stala mojou diagnózou. Vytvoriť krásnu a užitočnú vec úplne od základov a potom vidieť, ako z nej má miekto radosť, to je neopísateľný pocit.
Chcelo to však čosi viac. Tak som vzhrabala z pivnice starý pletací stroj po stare mame a začala som skúšať. Niekoľkokrát som to chcela vzdať, ale napokon moja tvrdohlavosť vyhrala. Napokon to mám v génoch. Pletením na pletacom stroji sa moja starká živila celý život, tak prečo by som nemohla aj ja.
A tak vznikajú nové tričká , tuniky a šaty.... Učím sa , zdokonaľujem. ( dúfam , že čoskoro mi pribudne aj nový stroj, či dva...)
Zostala som verná prírodným materiálom. Merino , alpaca, bavlna,kašmír,ľan , bambus , viskóza a hodváb- tieto materiály ma očarili a dúfam, že dostanú aj mojich zákazníkov.
Moja tvorba je ako miesto na ktorom tvorím a pracujem. V zime pozorujem z okna mojej dieľne snehovú víchricu, na jar vyšívam na lavičke pred domom a kochám sa rozkvitnutými čerašňami. V lete periem vlnu pri studni a suším ju na horúcom slnku. na jeseň sedí pod orechom a pradiem na kolovrátku. A už sa znova teším na zimu , ako budem pri krbe štrikovať a sledovať padajúci sneh....
Volám sa Andrea a práve v spracovaní ovčej vlny som sa našla a práve vďaka nej viem zhmotniť svoje nápady a predstavy .
Ovčia vlna je fantastický materiál . Pri tvorbe z neho ste obmedzovaní len svojou fantáziou a zručnosťou. Dá sa z nej vyrobiť hádam všetko.
Tak , ako chráni celoročne ovečky pred teplom, zimou, slnkom i dažďom, tak isto chráni i človečieho nositeľa vlnených vecí, ktoré su nielen funkčné, ale aj krásne a originálne.
Vlna dýcha, absorbuje vlhkosť, preto hreje aj za mokra. Je hydroskopická, pohlcuje UV žiarenie, nedarí sa v nej baktériám, preto ani po prepotení nesmrdí. Vďaka lanolínu neviaže nečistoty, preto sa dajú vlnené vecičky ľahko udržiavať.
Vlna má aj liečivé účinky. Pomáha pri boľavých svaloch a kĺboch,
má antialergické účinky, nehromadí prach , ani pot, eliminuje podmienky pre rozvoj roztočov.
Z tvorivého hľadiska je ovčia vlna jedinečný materiál.
Ćesaním, farbením, spriadaním vzniká vždy originálny a neopakovateľný výrobok.
A deti ju inštinktívne milujú.
Hodnotenia predajcu oveckovo od kupujúcich
krasne saty :)
Ako vždy poctivá a pekná práca.
Krasne rusko pekne vypracovanie
Kabátik je nádherný, teplučký, ďakujem!
Pekná práca pečlivo spravená. Odporúčam všetkým, ktorí chcú spraviť radosť sebe ako aj druhým.
Moja terajšia práca je môj splnený sen a moje výrobky sú zhmotnením tohoto sna.
Všetky materiály, ktoré používam starostlivo vyberám, aby každý môj zákazník mal užívaním môjho výtvoru taký dobrý pocit, aký som mala ja pri jeho tvorbe.